شەفەق نیوز/ سەرچەوەیگ ئەمنی لە دیالە، ئمڕوو سێشەممە، خەوەردا
لە کوشیان کشاورزیگ وەگەرد ژنەگەی لەدەورگرد ناحیەی ئەبو سەیدا.
سەرچەوەگە ئەرا ئاژانس شەفەق نیوز وت: ئەندامەیل داعش تەقە
لە پیاو و ژنیگ لە مەوقەی رەسینیان ئەرا باخەگەیان لە ئاوای موخیسە کردن.
سەرچەوەگە وتیش؛ هێزیگ ئەمنی روی وەرەو شوین رووداوەگە کرد،
و دوو تەرمەگە وەرەو پزشک دادوەری رەوانە کرد، و دەسکردە هەڵمەت وەشکین و مینەکردن
جیوەجکەرەیل پەلامارەگە لە ناو باخەیلە.
